यह खेल रंगपंचमी के दिन खेला जाता हैं जो कि होली के पांच दिन बाद आती हैं . गैर की होली मध्यप्रदेश के इंदौर शहर में खेली जाती हैं . इसमें पुरे शरह के सभी इलाकों से पुरुष एकत्र होकर शहर के मध्य स्थान राजवाड़ा पर एकत्र होते हैं . सभी अपने अपने मौहल्ले से नाचते गाते ढोल ढमाकों के साथ होली खेलते हुए राजवाड़ा पर आते हैं और इस दिन होली का रंग हाथों से नहीं बल्कि टेंकर में भरकर लोगो पर बरसाया जाता हैं . साथ ही घरो में भी टैंकर से रंग वाला पानी बरसाया जाता हैं . पूरा शहर इक्कट्ठा होकर एक साथ होली खेलता हैं . इस दिन के लिए कई दिनों पहले राजबाड़ा के आसपास के घरो एवं दुकानों को बड़े-बड़े प्लास्टिक के जरिये ढाका जाता हैं ताकि रंग के पानी से सुरक्षा की जा सके . इस तरह यह इंदौर की रंगपंचमी पुरे देश में प्रसिद्द हैं .